 ህንጻ እዚ ሰክተርዚ ብባህሪኡ ናይ ጉልበት ስራሕ ዝሓትት ሌበር ኢንተንሲቭ ኮይኑ ኣብ ቁጠባዊ ዕብየት ዘለዎ ተራ ቀሊል ኣይኮነን ንብዙሓት ፍሉይ ክእለትን ሞያን ዘይብሎም ዜጋታት ናይ ስራሕ ዕድል ስለዝፈጥርውን ኣብ ምቅላል ሽቕለት-ኣልቦነት ወሳኒ ተራ ኣለዎ መብዛሕትኡ ሰብ ቤት ክውንን ዘለዎ ባህጊ ልዑልዩ እዚ ባህጊዚ ድማ ኣብ ብዙሓት ኤርትራውያን ዘሎዩ መንበሪ ኣባይቲ ምህናጽ ማለት ድማ ሽግር መጽለሊ ምፍታሕ ማለትዩ መግለጺ ስእሊ, ዋጋ ክራይን መስርሕን ገዛ ኣብ ኣስመራ እንዳነሃረ ክመጽእ ጸኒሑዩ ሎሚ ኣብ ኣስመራ ኣዝዩ ኣሻቓሊ ዝኾነ ኩነታት ገዛ ክራይ እዩ ዘሎ ዝካረ ገዛ ኣይርከብን ጥራይ ዘይኮነ ዋጋታት ምንሃሩውን ተወሳኺ ጸቕጢ እንናፈጠረ ክኸይድ ጸኒሑዩ ነዚ ንምቁጽጻር መንግስቲ ኣብዚ ቀረባ እዋን ዝወሰዶ ስጉምቲታት ክሳብ ክንደይ ጽልዋ ኣምጺኡ ብንጹር ዝተፈልጠ የለን ናይ ክልተ ዓመት ክፈሉ እናበሉዮም ዝምልሱልካ ናይ ክልተ ዓመት ክንከፍል ከኣ ዓቕሚ የብልናን ወርሓዊ ከማን ብኽንደይ ነይነይ ኢና እንኸፍላ ክብል ሓደ ተቐማጣይ ኣስመራ ንቢቢሲ ሓቢሩ ስለዚ ህንጻ ቀዳምነት ክወሃቦ ዘለዎ ጽላትዩ ኣብ ካልእ ከይከድና ነፍሲ ወከፍ ኤርትራዊ ገዛ ክሰርሕ እንተድኣ ተፈቒድሉ ንባዕሉ ዓቢ ወፍሪዩ ይብል ኣብ ሎንደን ዩኒቨርሲቲ ግሪንች መምህር ስነ ቑጠባ ዝኾነ ዶክተር ተስፋማርያም መሓሪ ቱሪዝም ኤርትራ ብዙሕ ናይ ቱሪዝም መስሕብ ዘለዋ ሃገርያ እቲ ዘይተበከለን ሃብታምን ማያት ቀይሕ ባሕሪ ጥራይ ንብዙሓት ክስሕብ ዝኽእልዩ እቲ ገና ዘይተመዝመዘ ገማግም ድማ ንብዙሓት ኣውፈርቲ ዕድላት ዝኸፈትዩ ባጽዕን ዓሰብን ንባዕለን ኲኖቲ ዝህበኦ ናይ ወደብ ኣገልግሎት ርእሰን ዝኸኣላ ናይ መርገጽ እግሪ በጻሕቲየን መግለጺ ስእሊ, ጎደና ናቕፋ ኣስመራ ምስኡውን ኤርትራ ከም በዓል ጥንታዊት ኣዱሊስን ቆሓይቶን ዝበሉ ታሪኻዊ ቦታታት ትውንንያ እታ ኣብ ናይ ዩኔስኮ መዝገብ ቅርሲ ዓለም ክትምዝገብ በቒዓ ዘላ ንእሽቶይ ሮማ ኣስመራ ንባዕላውን መስሕብያ ድሮ መንገዲ ኣየር ኢትዮጵያ ንባጽዕ በረራታት ክትጅምር ምዃናን ናይ በጻሕቲ ፓኬጅ ክዳሎ ምዃኑ ምግላጻ ነቲ ጸጋ ዘርእይዩ ስለዚ ውሽጣውን ካብ ደገ ዝምንጩ ቁጽሪ በጻሕቲ እንተወሲኹ ድማ ንሱ ዝፈጥሮ ናይ ኣገልግሎት ቁጠባ ክዕምብብ ግድንዩ ኣብ ኩሉ ከባቢታት ከም መጓዓዝያ ሆቴላትን ቤት ብልዕን መስተን ዝኣማሰሉ ኣገልግሎታት ክበዝሑን ናይ ስራሕ ዕድል ክፈጥሩን ስለዝኽእሉ እንተድኣ ብጉቡእ ተሰሪሕሉ ነታ ሃገር ዓቢ መኽሰብዩ ይብል ዶር ተስፋማርያም ኣቬየሽን ድሕሪቲ ኣብ ኣስመራ ብ9 ሰነ ዝተፈረመ ስምምዕ ሰላም ክልቲአን ሃገራት ቁጠባዊ ርክብ ፈሊመንየን ድሕሪ 20 ዓመታት መንገዲ ኣየር ኤርትራ ናብ ኣስመራ እትገብሮ በረራታት ንምፍላም ብ18 ሓምለ ፈላሚ በረራኣ ብምጅማር ክልተ ነፈርቲ ኣብ ኣህጉራዊ ማዕርፎ ነፈርቲ ኣስመራ ኣዕሊባ እዚ ጥራይ ግን ኣይኮነን እቲ መንገዲ ኣየር 20 ብርኪ ናይቲ ውሱን ዓቕሚ ጥራይ ሒዙ ዝንቀሳቐስን ኣብ 2003 በረራታት ዝጀመረ መንገዲ ኣየር ኤርትራ ብምእታው ንቑጠባዊ ምትእስሳር ክልቲአን ሃገራት ዘበስር ተበግሶ ወሲዶሎ ረብሓ ናይዚ ስምምዕዚ ድማ መንገዲ ኣየር ኢትዮጵያ ነቲ መንገዲ ኣየር ኤርትራ ናይ በረራ መሰላት ብምጥቃም መስመራቱን ዕዳጋታቱን ከስፍሕን ክድልብን ዕድል ክህቦዩ መግለጺ ስእሊ, መንገዲ ኣየር ኢትዮጵያ ኣብ ፈላማይ ናይ ኣስመራ በረራኣ ኣውፈርቲ ጥራይ ዘይኮነስ ናይ ባዕላ ወፍርንውን ኣሳፊራያ መጺኣ በዘይክኡ ክሊ ኣየር ኤርትራ ክጥቀም ምኽኣሉ ጥራይ ነቲ ተዃሊሉ ክኸዶ ዝጸንሐ መንገዲ ብምሕጻር ንተጓዓዝቱ ስሉጥን ቅልጡፍን ኣገልግሎት ክረኽቡ ዘኽእልን ናይ ነዳዲ ሃልኪ ክቑጥብ ክሕግዞንዩ ነቲ ብኻልኦት መንገዲ ኣየራት ተባሒቱ ዝጸንሐ ከብን ናብን ኤርትራ ክካየድ ዝጸንሐ ዘይስሉጥ ዕዳጋውን ናይ ምምንዛዕ ተኽእሎ ኣለዎ ብተመሳሳሊ መንገዲ ኣየር ኤርትራ ምስዚ ኣብ ኣፍሪቃ ቅልጡፍ ምዕባለ እናምጸአ ዝኸይድ ዘሎ ዓቢ መንገዲ ኣየር ምጽግዑ ነቲ እቲ መንገዲ ኣየር ዝቆጻጸሮ 115 መስመራት ክጥቀም ዕድል ይህቦ ጥራይ ዘይኮነስ ካብቲ ኣኽሳቢ እቶቱ ክቋደስ ይኽእልዩ ዕደና ኤርትራ ኣብዘን ዝሓለፈ 10 ዓመት ነቲ ናይ ማዕድን ጸጋታታ ከተለልዮ ኪኢላ ጥራይ ዘይኮነት ኣብ ምምዝማዙውን በቒዓያ ብፍላይ ናይ ወርቂ ዕደና ሓደ ካብቲ ነታ ሃገር እቶት ክህባ ዝጀመረዩ ኣብ ዞባ ደቡባዊ ቀይሕ ባሕሪ ተረኺቡ ዘሎ ናይ ፓታሽ መጠንውን ተስፋ ዝህብ ስለዝኾነ ንዓበይቲ ኣውፈርቲ ዝሰሓበ ፕሮጀክት እናኾነ ይኸይድ ኣሎ ምንጪ ስእሊ, NEVSUN RESOURCES WEBSITE መግለጺ ስእሊ, ዕደና ሓደ ካብ ስትራተጂካውያን ጽላታት ኤርትራዩ እቲ ተስፋ ድማ ዜጋታት ኣብተን ነቲ ጸጋታት ኣብ ምውጻእ ዝተዋፈራ ኩባንያታት ከውፍሩ ዕድል ክዋሃቦም እንተኺኢሉ ብወጻእተኛታትን መንግስትን ጥራይ ዘይበሓተሉ ኩነታት ክፈጥር ይኽእልዩ እዚ ጽላትዚ እውን ልክዕ ከምቲ ናይ ህንጻ ብዙሕ ሰብ ናይ ምሓዝ ዓቕሚ ስለዘለዎ ንኣሽሓት ዜጋታት ናይ ስራሕ ዕድል ክፈጥረሎም ይኽእልዩ ስለዚ ሰላም ምፍጣሩ ነዚ ጽላት እዚ ኣብ ምስፋሕን ኣብ ቁጠባዊ ዕብየት እታ ሃገር ስትራተጂካዊ ኣገዳስነት ክህልዎ ይገብር እንተኾነ ግን ኣብ ምምሕዳርን ተጠቃምነት ኣታዊታት ዕደና ዘይዕግበትን ነቐፌታን ጸኒሑዩ እዚ ድማ ግሉጽነትን ዝጎደሎን ባጀታዊ ስርዓት ዘይክተል ኣካይዳን ስለዘሎ ምዃኑ ይዝረብ ብዘይካኡ ገለ ናይ ዕደና ኩባንያታት ብምግሃስ መሰላትን ተበላጸነትን ክኽሰሳ ጸኒሐንየን ንኣብነት እቲ ኣብ ቢሻ ዕደና ከካይድ ዝጸንሐ ኩባንያ ነቭሱን ንኣባላት ሃገራዊ ኣገልግሎት ብዘይክፍሊት ብግዱድ ስራሕ የስርሐ ነይሩ ዝብል ክሲ ከም ዝቐርበሉ ይፍለጥ ኣብ ከምዚ ዓይነት ሓደ ዓቢ ኩባንያ ብብዝሒ ሰራሕተኛታት ዘስራሓሉ ኩነታት ብዛዕባ መሰላት ሰራሕተኛታትን ውክልናታቶምን ዝብሉ ሕቶታት ምልዓሎም ዘይተርፍዩ ከም ኣብ ካልእ ሃገራት ዝግበር ነዚ ንምግባር ድማ ናጻ ናይ ሰራሕተኛታት ናይ ዕዮ ማሕበራት ክምስረታ ግድን ክኸውንዩ ኣገልግሎት ወደብ ብዓቢኡ ኤርትራን ኢትዮጵያን ምትዕራቐን እቲ ክልቲአን ሃገራት ዝኸሰርኦ ኣብ ዙርያ ኣገልግሎት ወደብ ዘሎ ዕድል ከምብሓድሽ ክምዝምዞኦ ከም ዝኽእላ ጌርወን ኣሎ እታ ቁጠባኣን ቁጽሪ ህዝባን እናዓበየ ዝኸይድ ዘሎ ኢትዮጵያ ወደባት ባጽዕን ዓሰብን ምርካባ ተወሳኺ ድርኺት ክፈጥረላዩ ብዓቢኡ ድማ ንኤርትራ ኣማኢት ሚልዮናት ዶላራት ኣብ ዓመት ክትረብሓሉ እትኽእል ኣገልግሎት ክትህብ ዕድል ኣለዋ እዚ ድማ ነቲ ናይ ልምዓት ባጀታ ውሕነት ከረክብ የኽእሎ ምስዚ ታኣሳሲሩ ዝኸይድ ዓቢ ናይ መጓዓዝያ ኣገልግሎታትውን ንባዕሉ ኣገዳሲ ቁጠባዊ ንጥፈት ኮይኑ ኣብ ዝተፈላለዩ መስመራት ዘሎ ቦታታት ቁጠባ ከበራብር ከም ዝኽእል ኪኢላታት ቁጠባ ይዛረቡ ኣብ ርእሲኡውን እቲ ናይ ወደብ ንጥፈታት ንባዕሉ ንብዙሓት ናይ ስራሕ ዕድል ይፈጥር ጥራይ ዘይኮነ ንቁጠባ እተን ከተማታትውን የዕብዮ ስለዝኾነ ድርብ ረብሓ ኣለዎ ንወፍሪ ዘተባብዕ ሃዋህው ምፍጣር ነዞም ኤርትራ ክትረኽቦም እትኽእል ዕድላት ኣብ ረብሓኣ ከተውዕሎም እንተድኣኾይና ግን ንወፍርን ንግድን ዝኸውን ፓለቲካውን ቁጠባውን ጽገናታት ከተታኣታቱ ኣለዋ ይብል ዶር ተስፋማርያም መሓሪ ቅዋማውን ሕጋውን ዝኾነ ኣከያይዳ ምኽታልዩ ንኣውፈርቲ ምትእምማን ዝህቦም ድሕሪ ምባል ዶር ተስፋማርያም እቲ መንግስቲ ንጹር ማክሮፓሊሲ ሓንጺጹ ነቲ ናይ ሸርፊ ዕዳጋ ክኸፍቶን ናይ ባንክ ኣገልግሎታት ዘመናዊ ኣብ ምግባር ክሰርሕን ኣለዎ ይብል መግለጺ ስእሊ, ንወፍርን ንግድን ከተባብዕ ዝኽእል ሃዋሁ ክፍጠር ጽገናታት ክግበር ኣለዎ ዓቐሚ ሰባ ካብ ሰራዊት ተጣይሱ ኣፍራዪ ዝኾነሉ ኩነታት እንተድኣ ተፈጢሩ ኣፍራይነት ናይታ ሃገር ክዓቢዩ ብኻልእ ወገን ድማ ንኣውፈርቲ እኹል ዓቕሚ ሰብ ክረኽቡ ዘኽእሎም ናይ ዕዮ ዕዳጋ ክፈጥረሎም ይኽእል እዚ ብፍላይ ንዓበይቲ ኣውፈርቲ ኣገዳሲ ረቛሒዩ ይብሉ ኪኢላታት ብዓቢኡውን እቶም ዝጣያሱ መንእሰያት ከም ዜጋታት ሰሪሖም ርእሶም ክኽእሉ ዕድል ዝፈጥረሎም ስለዝኾነ ኤርትራውያን ኣብ ሃገሮም ከይኖም ናጻ ኮይኖም ከም ዜጋታት ክሰርሑ ግን ዝኾነ ይኹን ስጉምቲ ኣይተወስደን ናብኡ ዝእንፍት ነገርውን የለን ይብል ኣብ ሓደ እዋን ሓላፊ ትረጀሪ መንግስቲ ኤርትራ ዝነበረ ኣቶ ክብሮም ዳፍላ ካልእ እቲ ቑጠባ ብናይ ህገደፍ እናተዓብለለ ከም ዝጸንሐን እዚ ሓድሽ ናይ ሰላም ምዕራፍ ናብ ወፍርን ቁጠባዊ ዕብየትን ከምጽእ እንተድኣኮይኑ እዚ ዕብለላዚ ክጎድልን እቲ ባይታ ንኻልኦት ኣወፈርቲ ማዕረ ዕድል ዝኸፍት ክግበር ከምዘለዎ እቶም ተንተንቲ ይዛረቡ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 